Tecfa, mi ten-id-temlal ad asen-tini “azul !”, ad as-d-inin “azul !”. Nitni, ad ddun d webridnnsen, nettat, allen-is, ad asent-tebru ad tkemmel abrid-is. Tusa-d ad tɣer akken ur tt-yettḥaz ara uzaglu n tmetti yettaran tilawin d taklatin ay ttaɣen yemdanen akken ad d-lethint kan d leqdic n wexxam deg wass, d tguni d wergaz deg yiḍ. Maca tura tendem tenna-as ad ɣreɣ deg talwit, taggara yal ass yecca seg-s kra. Tettagad asmi ara d-tessas ddiplum-is ala lexyal-is ara d-yeqqimen. Ziɣ ula d ayen yelhan yettas-d s tissit n tmerẓuga…» sb 10.